Jon Voight

**Jonathan Vincent ”Jon” Voight** ['vɔɪt] (s. 29. joulukuuta 1938 Yonkers, New York Yhdysvallat) on yhdysvaltalainen Oscar-palkittu näyttelijä.

## Elämä ja ura

Jon Voight syntyi vuonna 1938 New Yorkin osavaltiossa. Hänen isänsä Elmer oli tšekkoslovakialainen maahanmuuttaja ja ammattilaisgolfari. Voightin äiti Barbara työskenteli opettajan sijaisena. Voightilla oli kaksi veljeä, joista James ryhtyi lauluntekijäksi nimellä Chip Taylor, ja Barry vulkanologiksi.

Voight kävi Amerikan katolista yliopistoa Washington DC:ssä ja valmistui taiteiden kandidaatiksi vuonna 1960.

Voight näytteli ensimmäisen kerran Broadwaylla vuonna 1961. Hänen ensimmäinen elokuvaroolinsa oli vuoden 1964 elokuvassa *Fearless Frank*. Rooli texasilaisena rattopoikana elokuvassa *[[Keskiyön cowboy]]* (1969) teki Voightista tunnetun näyttelijän ja toi hänelle parhaan miespääosan Oscar-ehdokkuuden. Voight voitti pääosa-Oscarin halvaantuneen Vietnam-veteraanin roolista elokuvassa *[[Katkera paluu]]* (1978). Hän on saanut Oscar-ehdokkuudet myös elokuvista *[[Pakojuna]]* (1985) ja *[[Ali (elokuva)|Ali]]* (2001). Lisäksi Voight on voittanut neljä Golden Globe -palkintoa: elokuvista *Keskiyön cowboy*, *Katkera paluu* ja *[[Pakojuna]]* sekä televisiosarjasta *[[Ray Donovan]]*.

Voight on näytellyt myös esimerkiksi elokuvissa *[[Syvä joki]]* (1972), *[[Heat – ajojahti]]* (1995), *[[Vaarallinen tehtävä]]* (1996), *[[Anakonda (elokuva)|Anakonda]]* (1997), *[[Pearl Harbor (elokuva)|Pearl Harbor]]* (2001), *[[Tomb Raider (vuoden 2001 elokuva)|Tomb Raider]]*, *[[National Treasure – kansallisaarre]]* (2004), *[[Transformers (elokuva)|Transformers]]* (2007) ja *[[Ihmeotukset ja niiden olinpaikat (elokuva)|Ihmeotukset ja niiden olinpaikat]]* (2016).

1960-luvulla Voight näytteli muutamissa televisiosarjoissa, kuten kolmessa *[[Gunsmoke]]n* jaksossa. 40 vuoden tauon jälkeen Voight esitti *[[24 (televisiosarja)|24]]*-televisiosarjan seitsemännellä tuotantokaudella (2008–2009) Jack Bauerin päävastustajaa. Ennen sitä Voight oli esiintynyt myös televisioelokuvissa ja minisarjoissa, kuten paavi Johannes Paavali II:na minisarjassa *[[Pope John Paul II]]* (2005).

## Yksityiselämä
Voight on ollut naimisissa kahdesti, Lauri Petersin kanssa 1962–1967 ja Marcheline Bertrandin kanssa 1973–1978. Voightin ja Bertrandin tytär Angelina Jolie ja poika James Haven ovat kuuluisia näyttelijöitä ja ohjaajia.

Voight on republikaani ja Donald Trumpin kannattaja.

## Osittainen filmografia
* ''Keskiyön cowboy'' (*Midnight Cowboy*, 1969)
* ''Vallankumouksellinen'' (*The Revolutionary*, 1970)
* ''Syvä joki'' (*Deliverance*, 1972)
* ''The All-American Boy'' (1973)
* ''Conrack – opettaja'' (*Conrack*, 1974)
* ''Odessan miehet'' (*The Odessa File*, 1974)
* ''Istanbul – tavoitteena murha'' (*Der Richter und sein Henker*, 1975)
* ''Katkera paluu'' (*Coming Home*, 1978)
* ''Mestari'' (*The Champ*, 1979)
* ''Puhalla rahat ja juokse'' (*Lookin' to Get Out*, 1982)
* ''Pöytä viidelle'' (*Table for Five*, 1983)
* *[[Pakojuna]]* (*Runaway Train*, 1985)
* *[[Aavikkokukka]]* (*Desert Bloom*, 1986)
* ''Viimeinen varoitus'' (*Chernobyl: The Final Warning*, 1991)
* ''Viimeinen soturi'' (*The Last of His Tribe*, 1992)
* ''Sateenkaaren soturit'' (*The Rainbow Warrior*, 1992)
* ''Paluu vaarojen maahan'' (*Return to Lonesome Dove*, 1994)
* ''Heat – ajojahti'' (*Heat*, 1995)
* ''Vaarallinen tehtävä'' (*Mission: Impossible*, 1996)
* ''Anakonda'' (*Anaconda*, 1997)
* ''John Grishamin Sateentekijä'' (*The Rainmaker*, 1997)
* ''Most Wanted'' (1997)
* ''U-käännös helvettiin'' (*U-Turn*, 1997)
* ''Alamaailman kenraali'' (*The General*, 1998)
* ''Rosewood'' (1998)
* ''Valtion vihollinen'' (*Enemy of the State*, 1998)
* ''Varsity Blues – pelin säännöt'' (*Varsity Blues*, 1998)
* ''A Dog of Flanders'' (1999)
* ''Ali'' (2001)
* ''Pearl Harbor'' (2001)
* ''Tomb Raider'' (*Lara Croft: Tomb Raider*, 2001)
* ''Uprising – kapina natseja vastaan'' (*Uprising*, 2001)
* ''Jasper, Texas'' (2003)
* ''Paahde'' (*Holes*, 2003)
* ''Viisi ystävää taivaassa'' (*The Five People You Meet in Heaven*, 2004)
* ''National Treasure – kansallisaarre'' (*National Treasure*, 2004)
* ''Paavi Johannes Paavali II'' (*Pope John Paul II*, tv-minisarja, 2005)
* ''Glory Road – matka kohti mahdotonta'' (*Glory Road*, 2006)
* ''National Treasure: Salaisuuksien kirja'' (*National Treasure: Book of Secrets*, 2007)
* ''Transformers'' (2007)
* ''Pride and Glory'' (2008)
* ''24: Redemption'' (tv-elokuva, 2008)
* ''Ihmeotukset ja niiden olinpaikat'' (*Fantastic Beasts and Where to Find Them*, 2016)

## Lähteet

## Aiheesta muualla